               ЕВРОПЕЙСКА КОМИСИЯ
            Брюксел, 18.3.2021
            COM(2021) 125 final
            2021/0065(NLE)
            Предложение за
            РЕШЕНИЕ НА СЪВЕТА
            за установяване на позицията, която трябва да се заеме от името на Европейския съюз в рамките на Международния съвет по зърното по отношение на удължаването на срока на действие на Конвенцията за търговията със зърно от 1995 г.

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решението за установяване на позицията, която трябва да се заеме от името на Съюза в рамките на Международния съвет по зърното във връзка с предвиденото удължаване на срока на действие на Конвенцията за търговията със зърно от 1995 г. до 30 юни 2023 г.

               2.Контекст на предложението

               2.1.Конвенцията за търговията със зърно от 1995 г.

               С Конвенцията за търговията със зърно от 1995 г. (наричана по-долу „Конвенцията“) се цели да се задълбочи международното сътрудничество във всички аспекти на търговията със зърно, да се насърчи разширяването на международната търговия със зърно и да се осигури възможно най-свободно протичане на тази търговия. Освен това с Конвенцията се цели да се допринесе възможно най-пълно за стабилността на международните пазари на зърно в интерес на всички членове, да се засили продоволствената сигурност в световен мащаб и да се предостави форум за обмен на информация и обсъждане на въпросите и опасенията на членовете във връзка с търговията със зърно.

               Конвенцията е в сила от 1 юли 1995 г.

               Европейският съюз е страна по Конвенцията
                  1
               .

               2.2.Международен съвет по зърното

               Международният съвет по зърното („МСЗ“) е междуправителствена организация, която работи за постигането на целите по член 1 на Конвенцията. По-специално, МСЗ има за цел:

               ·да развива международното сътрудничество във всички аспекти на търговията със зърно;

               ·да насърчава разширяването, откритостта и справедливостта на международната търговия в сектора на зърнените храни;

               ·да съдейства за стабилността на международния пазар на зърнени храни, да повишава продоволствената сигурност в световен мащаб и да допринася за развитието на държавите, чиито икономики са силно зависими от търговските продажби на зърно.

               За постигането на тези цели се работи посредством подобряване на прозрачността на пазара чрез обмен на информация, анализ и консултации относно развитието на пазара на зърно и на политиката в тази област.

               Международният съвет по зърното има 30 членове, сред които са много от най-едрите производители и вносители на зърнени култури в света. Освен Европейският съюз, негови членове са Аржентина, Австралия, Канада, Египет, Индия, Япония, Русия, Украйна, Обединеното кралство и САЩ, наред с други държави. Китай и Бразилия, обаче, не са членове.

               30-те членове на МСЗ имат общо 2000 гласа.

               За бюджетните процедури (вж. член 11 от Конвенцията), т.е. за определянето на годишните вноски от членовете, през 2020/21 година
                  2
                ЕС разполага с 371 гласа.

               За целите на вземането на решения, т.е. когато се провежда гласуване (вж. член 12 от Конвенцията), са разпределени 1000 гласа за 11-те членове износители (в това число 244-те гласа на Съюза) и 1000 гласа — за 19-те членове вносители. Трябва да се подчертае, че по принцип МСЗ работи с консенсус и много рядко се случва в действителност да бъде проведено гласуване.

               На заседанията на Международния съвет по зърното Европейският съюз се представлява от Европейската комисия. Държавите членки могат да присъстват на срещите на МСЗ, и по-специално на заседанията на Съвета по зърното.

               2.3.Предвиден акт на Международния съвет по зърното

               На 7 юни 2021 г., по време на 53-тото си заседание, Международният съвет по зърното трябва да приеме решение за удължаване на срока на действие на Конвенцията с две години („предвидения акт“).

               Целта на предвидения акт, който се основава на член 33 от Конвенцията, е да се даде възможност на Международния съвет по зърното да продължи своята работа.

               Срокът на действие на Конвенцията ще бъде удължен за периода от 1 юли 2021 г. до 30 юни 2023 г.

               3.Позиция, която трябва да се заеме от името на Съюза

                  Конвенцията за търговията със зърно от 1995 г. бе сключена от Европейския съюз с Решение 96/88/EO на Съвета
                     3
                   за срок до 30 юни 1998 г. и оттогава срокът на нейното действие редовно се удължава. В съответствие с член 33 от Конвенцията срокът на действие на Конвенцията се удължава всеки път с най-много две години. За последно срокът на действие на Конвенцията бе удължен с решение на Международния съвет по зърното през юни 2019 г. и тя продължава да е в сила до 30 юни 2021 г.

                  Европейският съюз винаги е бил активен член на МСЗ и удължаването на срока на действие на Конвенцията с допълнителни две години е в негов интерес. Съюзът е основен производител на зърнени култури и водещ износител на пшеница и ечемик, като същевременно е най-голям вносител на царевица.

               Целта на настоящото предложение е Съветът да упълномощи Комисията да гласува от името на Европейския съюз в рамките на Международния съвет по зърното за удължаване на действието на Конвенцията до 30 юни 2023 г. Очаква се официалното решение за удължаване на срока на действие на Конвенцията да бъде взето на 53-тото заседание на Международния съвет по зърното, насрочено за 7 юни 2021 г., вероятно чрез видеоконферентна връзка.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  4
               .

               4.1.2.Приложение в конкретния случай

               Предвиденият акт на Международния съвет по зърното удължава срока на действие на Конвенцията, която представлява международно споразумение с обвързваща сила за Съюза. Поради това предвиденият акт поражда правни последици.

               Предвиденият акт не допълва, нито изменя институционалната рамка на Споразумението.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2.Приложение в конкретния случай

               Основната цел и съдържание на предвидения акт са свързани с търговията със селскостопански продукти.

               Поради това материалноправното основание за предложеното решение е член 207, параграф 4, първа алинея от ДФЕС.

               4.3.Заключение

               Правното основание за предложеното решение следва да бъде член 207, параграф 4, първа алинея от ДФЕС във връзка с член 218, параграф 9 от ДФЕС.

               5.Публикуване на предвидения акт

               Тъй като актът на Международния съвет по зърното ще удължи срока на действие на Конвенцията, е целесъобразно решението на Съвета да бъде публикувано в Официален вестник на Европейския съюз след приемането му.

               2021/0065 (NLE)

               Предложение за

               РЕШЕНИЕ НА СЪВЕТА

               за установяване на позицията, която трябва да се заеме от името на Европейския съюз в рамките на Международния съвет по зърното по отношение на удължаването на срока на действие на Конвенцията за търговията със зърно от 1995 г.

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,

               като взе предвид предложението на Европейската комисия, като има предвид, че:

               като има предвид, че:

               (1)Конвенцията за търговията със зърно от 1995 г. (наричана по-долу „Конвенцията“) бе сключена от Съюза с Решение № 96/88/ЕО на Съвета
                  5
                и влезе в сила на 1 юли 1995 г. Конвенцията бе сключена за период от три години.

               (2)В съответствие с член 33 от Конвенцията Международният съвет по зърното може да удължава срока на действие на Конвенцията с последователни периоди, всеки от които не превишава две години. От самото си сключване, Конвенцията и срокът на нейното действие редовно се удължават с допълнителен период от две години. За последно срокът на действие на Конвенцията беше удължен с решение на Международния съвет по зърното на 10 юни 2019 г.
                  6
                и тя продължава да е в сила до 30 юни 2021 г.

               (3)По време на 53-тото заседание, което ще се проведе на 7 юни 2021 г., Международният съвет по зърното следва да вземе решение за удължаване на действието на Конвенцията за зърното за допълнителен срок с продължителност до две години от 1 юли 2021 г. до 30 юни 2023 г.

               (4)Целесъобразно е да се установи позицията, която трябва да се заеме от името на Съюза на 53-тото заседание на Международния съвет по зърното, тъй като удължаването на срока на действие на Конвенцията е в интерес на Съюза,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза в рамките 53-тото заседание на Международния съвет по зърното, е за гласуване в подкрепа на удължаването на действието на Конвенцията за търговията със зърно от 1995 г. за допълнителен срок с продължителност до две години от 1 юли 2021 г. до 30 юни 2023 г.

               Член 2

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                        ФИНАНСОВА ОБОСНОВКА

                        FinancSt/10/
                           PSH/pl/914809

                        6.221.2022.1

                        ДАТА: 18.1.2021 г.

                        1.

                        БЮДЖЕТЕН РЕД:

                        14 20 03 06 Международни споразумения в сферата на селското стопанство

                        БЮДЖЕТНИ КРЕДИТИ:

                        B2021  6 300 000 EUR

                        2.

                        ЗАГЛАВИЕ:

                        Предложение за Решение на Съвета за позицията, която трябва да се заеме от името на Европейския съюз в рамките на Международния съвет по зърното по отношение на удължаването на срока на действие на Конвенцията за търговията със зърно от 1995 г.

                        3.

                        ПРАВНО ОСНОВАНИЕ: Член 207 във връзка с член 218, параграф 9 от Договора за функционирането на Европейския съюз

                        4.

                        ЦЕЛИ:

                        Удължаване с допълнителни две години на срока на действащата Конвенция за търговията със зърно (1.7.2021 г. — 30.6.2023 г.).

                        5.

                        ФИНАНСОВО ОТРАЖЕНИЕ

                        ПЕРИОД ОТ 12 МЕСЕЦА

                           (В млн. евро)

                        ТЕКУЩА ФИНАНСОВА ГОДИНА

                        2021 г.

                        (В млн. евро)

                        СЛЕДВАЩА ФИНАНСОВА ГОДИНА

                        2022 г.

                        (В млн. евро)

                        5.0

                        РАЗХОДИ

                        -
                              ЗА СМЕТКА НА БЮДЖЕТА НА ЕС
                           (ВЪЗСТАНОВЯВАНИЯ/ИНТЕРВЕНЦИИ)

                        -
                              НА НАЦИОНАЛНИТЕ ОРГАНИ

                        -
                              ДРУГИ

                        0,42

                        0,39

                        5.1

                        ПРИХОДИ

                        -
                              СОБСТВЕНИ РЕСУРСИ НА ЕС (НАЛОЗИ/МИТА)

                        -
                              НАЦИОНАЛНИ

                        2023 г.

                        5.0.1

                        ОЧАКВАНИ РАЗХОДИ

                        -

                        5.1.1

                        ОЧАКВАНИ ПРИХОДИ

                        5.2

                        МЕТОД НА ИЗЧИСЛЕНИЕ: Въз основа на предположения за приблизителния брой гласове на ЕС (варира всяка година) и на прогнозната сума в GBP за всеки един глас.

                        6.0

                        МОЖЕ ЛИ ПРОЕКТЪТ ДА БЪДЕ ФИНАНСИРАН ОТ БЮДЖЕТНИ КРЕДИТИ, ВПИСАНИ В СЪОТВЕТНАТА ГЛАВА НА ТЕКУЩИЯ БЮДЖЕТ?

                        ДА

                        6.1

                        МОЖЕ ЛИ ПРОЕКТЪТ ДА БЪДЕ ФИНАНСИРАН ЧРЕЗ ПРЕХВЪРЛЯНЕ МЕЖДУ ГЛАВИ ОТ ТЕКУЩИЯ БЮДЖЕТ?

                        -

                        6.2

                        ЩЕ БЪДЕ ЛИ НЕОБХОДИМ ДОПЪЛНИТЕЛЕН БЮДЖЕТ?

                        -

                        6.3

                        ЩЕ БЪДЕ ЛИ НЕОБХОДИМО ВПИСВАНЕТО НА БЮДЖЕТНИ КРЕДИТИ В БЪДЕЩИ БЮДЖЕТИ?

                        ДА

                        ЗАБЕЛЕЖКИ:

                        Размерът на ефективно изплатените средства може да варира в зависимост от крайния брой на получените от ЕС гласове, от сумата в GBP за всеки един глас, както и от обменния курс EUR/GBP.

                     (1)

                        ОВ L 21, 27.1.1996 г., стр. 47.

                     (2)

                        Работата на Международния съвет по зърното е организирана въз основа на финансова година, която продължава от 1 юли до 30 юни.

                     (3)

                        ОВ L 21, 27.1.1996 г., стр. 47.

                     (4)

                        Решение на Съда на Европейския съюз от 7 октомври 2014 г., Германия/Съвет, C-399/12, ECLI:EU:C:2014:2258, т. 63 и 64.

                     (5)

                        Решение 96/88/ЕО на Съвета от 19 декември 1995 г. относно одобряването от Европейската общност на Конвенцията за търговията със зърно и Конвенцията за продоволствената помощ, които съставляват Международното споразумение за зърното от 1995 г. (ОВ L 21, 27.1.1996 г., стр. 47).

                     (6)

                        Решение (ЕС) 2019/813 на Съвета от 17 май 2019 г. за позицията, която трябва да се заеме от името на Европейския съюз в рамките на Международния съвет по зърното по отношение на удължаването на срока на действие на Конвенцията за търговията със зърно от 1995 г. (ОВ L 133, 21.5.2019 г., стр. 19).


               ЕВРОПЕЙСКА КОМИСИЯ
            Брюксел, 10.5.2021
            COM(2021) 230 final
            2021/0117(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Съвета по асоцииране, създаден съгласно Евро-средиземноморското споразумение от 22 април 2002 г. за асоцииране между Европейската общност и нейните държави членки, от една страна, и Народна демократична република Алжир, от друга страна

               ОБЯСНИТЕЛЕН МЕМОРАНДУМ

               1.Цел на предложението

               Настоящото предложение се отнася до решението за установяване на позицията, която трябва да се заеме от името на Съюза в рамките на Съвета по асоцииране ЕС—Алжир с оглед на предвиденото приемане на решение за уреждане на спор между страните по Споразумението за асоцииране.

               2.Контекст на предложението

               Настоящото предложение се отнася до Евро-средиземноморското споразумение от 22 април 2002 г. за асоцииране между Европейската общност и нейните държави членки, от една страна, и Народна демократична република Алжир, от друга страна („Споразумението за асоцииране“). Споразумението влезе в сила на 1 септември 2005 г.

               Съветът по асоцииране е създаден съгласно член 92, първа алинея от Споразумението за асоцииране като най-висшия орган за прилагане на това споразумение. Съветът по асоцииране отговаря за разглеждането на важни въпроси, възникващи в рамките на Споразумението за асоцииране, както и на всякакви други двустранни или многостранни въпроси от общ интерес.

               Освен това в член 100, параграф 2 от Споразумението за асоцииране се предвижда, че Съветът по асоцииране може да урежда с решение всеки спор, който някоя от страните е отнесла пред него съгласно член 100, параграф 1 от посоченото споразумение.

               Целта на предвиденото решение е да се уреди спорът, който Европейският съюз отнесе пред Съвета по асоцииране на 24 юни 2020 г.

               Предвижда се решението да бъде прието възможно най-скоро чрез писмена процедура, като това стане най-късно на следващото заседание на Съвета по асоцииране.

               Предвиденото решение ще стане задължително за страните в съответствие с член 94, втора алинея и член 100, параграф 3 от Споразумението за асоцииране.

               3.Позиция, която трябва да се заеме от името на Съюза

               На 24 юни 2020 г. с вербална нота на Европейската комисия (генерална дирекция „Търговия“) Европейският съюз отнесе пред Съвета по асоцииране спор относно тълкуването и прилагането на Споразумението за асоцииране между Европейския съюз и Алжир.

               Въпросният спор възникна през 2015 г., когато Алжир започна да въвежда поредица от бариери пред двустранната търговия с Европейския съюз. Поради търговските проблеми, произтичащи от въведените мерки, през май 2018 г. със съвместна декларация Съветът по асоцииране прикани страните да намерят решение възможно най-скоро. За тази цел през 2018 г. беше създадена работна група на високо равнище, която проведе четири заседания.

               Въпреки многократните участия на високо равнище и целенасочените политически усилия от страна на Европейския съюз спорът остава нерешен. Поради това беше необходимо въпросът да се отнесе официално пред Съвета по асоцииране, за да се уреди този спор в съответствие с член 100 от Споразумението за асоцииране.

               Спорът относно прилагането и тълкуването на Споразумението за асоцииране се отнася по-специално до мерките, въведени от Алжир, които са описани по-долу.

               а)На 7 януари 2018 г. Алжир прие Изпълнителен указ № 18-02, с който се предвижда забрана на вноса на определен брой продукти. Впоследствие списъкът на въпросните продукти е изменян няколко пъти, последно на 27 януари 2019 г. с Изпълнителен указ № 19-12, и понастоящем включва автомобили и лични превозни средства, класирани в тарифни позиции 87.01—87.05. Тази мярка изглежда несъвместима, наред с другото, с член 17 от Споразумението за асоцииране, тъй като с нея се налагат нови количествени ограничения върху вноса на стоки в Алжир или мерки с равностоен ефект.

               б)На 11 юли 2018 г. Алжир прие Закон № 18-13 за допълнение на Закона за финансите за 2018 г., с който се въвежда допълнително мито, наречено „временно допълнително защитно мито“. На 25 септември 2018 г. Алжир прие Изпълнителен указ № 18-230 за определяне на реда и условията за съставяне на списъка на стоките, подлежащи на временното допълнително защитно мито, и за фиксиране на съответните ставки. Въз основа на това в постановлението на Министерството на търговията от 26 януари 2019 г., влязло в сила на 27 януари 2019 г., се установява списък на стоки, за които се прилага временно допълнително защитно мито. Този списък беше изменен с постановление на Министерството на търговията от 8 април 2019 г. Това мито е в размер между 30 % и 200 % от стойността на стоките. Измененият списък съдържа общо над 992 тарифни линии, обхващащи селскостопански продукти, обработени селскостопански продукти и много потребителски стоки. Като приема тези мерки, изглежда, че Алжир не изпълнява задължението си за постепенно премахване на митата и таксите с равностоен ефект върху вноса в Алжир на продуктите с произход от Европейския съюз, установено в член 9 от Споразумението за асоцииране. Също така изглежда, че Алжир не спазва приложимите договорености за селскостопанските, рибните и обработените селскостопански продукти, предвидени в член 14 от Споразумението за асоцииране. Накрая, като въвежда нови мита върху вноса или такси с равностоен ефект, изглежда, че Алжир не спазва член 17 от Споразумението за асоцииране.

               в)На 27 декември 2017 г. Алжир прие Закон № 17-11 за финансите за 2018 г. С член 115 от този закон се увеличиха митата, приложими за 129 тарифни линии, които обхващат, наред с други продукти, телекомуникационните компоненти, модемите, кабелите и електрическите уреди. Митата за определени продукти са увеличени от начална ставка между 0 % и 5 % на ставка от 30 %, а за други продукти — от начална ставка от 30 % на ставка от 60 %. Изглежда, че тази мярка е несъвместима, наред с другото, с член 17 от Споразумението за асоцииране, тъй като с приемането на тази мярка Алжир прилага нови мита върху вноса на тези продукти.

               г)През 2015 г. Алжир въведе система за лицензиране по отношение на вноса или износа със Закон № 15-15 от 15 юли 2015 г. за общите правила, приложими за вноса и износа на стоки, и с Изпълнителен указ № 15-306 от 6 декември 2016 г. за определяне на условията и реда за прилагане на лицензионните режими по отношение на вноса или износа на продукти и стоки. Тези лицензионни режими се отнасят до автоматичните и неавтоматичните лицензи и предоставят на правителството правомощието да изисква издаването на лицензи за внос чрез вписване в административните списъци на Министерството на търговията. Тази мярка изглежда несъвместима, наред с другото, с член 17 от Споразумението за асоцииране, тъй като тя осигурява правно основание за нови количествени ограничения или нови мерки с равностоен ефект.

               д)На 30 септември 2019 г. Браншовата асоциация на алжирските банки и финансови институции (ABEF) публикува циркулярно писмо № 479/DG/2019, което се позовава на писмо № 189/CC/MF/2019 на началника на кабинета на Министерството на финансите от 29 септември 2019 г. за налагане на нови ограничителни мерки срещу вноса на мобилни телефони и домакински електроуреди, като мерките се състоят от три елемента. Първо, при заплащането при вноса трябва да се спазва задължителен деветмесечен срок за отлагане. Второ, от операторите се изисква да използват с предимство националния морски транспорт всеки път, когато е възможно. Трето, вносът е разрешен само по договори, при които се използва, доколкото е възможно, клаузата FOB от Инкотермс. От 31 декември 2019 г. задължението за използване на клаузата FOB беше разширено, за да се обхване вносът на всички продукти. На 25 и 26 декември 2019 г. бяха публикувани две последващи циркулярни писма, а именно циркулярни писма № 643/DG/2019 и № 645/DG/2019, в които се предоставя допълнителна информация за начина на прилагане на задължението за използване на националните морски превозвачи и клаузата FOB. Тези мерки, по-специално що се отнася до условията за плащане и клаузата FOB, изглеждат несъвместими, наред с другото, с член 17 от Споразумението за асоцииране, тъй като могат да представляват нови количествени ограничения при вноса на продуктите в Алжир или мярка с равностоен ефект. Тези мерки изглеждат несъвместими и с членове 30, 32 и 34 от Споразумението за асоцииране, тъй като се явяват нарушение на ангажиментите на Алжир във връзка с третирането на услугите и доставчиците на услуги от Европейския съюз. Освен това, що се отнася до морския транспорт, по-специално с налагането на задължението за използване на националните морски превозвачи, изглежда, че Алжир не спазва принципа на свободен достъп до международния пазар и трафик на търговска основа и прилага мерки, които изглеждат прикрити ограничения или имат дискриминационен ефект върху свободното предоставяне на услуги в сферата на международния морски транспорт. В допълнение на това, като налага деветмесечен срок за отлагане за плащанията, изглежда, че Алжир не спазва и член 38 от Споразумението за асоцииране.

               Посочените по-горе ограничителни мерки, прилагани от Алжир, доведоха до значително намаляване на търговския обмен между Алжир и Европейския съюз по отношение на съответните стоки и услуги.

               След като въпросът беше отнесен пред Съвета по асоцииране, на 29 септември 2020 г. и 7 декември 2020 г. бяха проведени консултации, при които страните започнаха обсъждания по проект на решение на Съвета по асоцииране.

               На 7-ото заседание на Подкомитета по инвестициите, търговията и услугите от 28 октомври 2020 г. и при неформалната среща на членовете на Съвета по асоцииране Европейският съюз и Алжир потвърдиха общата си цел за уреждане на този спор с решение на Съвета по асоцииране.

               При решението на Съвета по асоцииране трябва да се вземе предвид фактът, че съгласно декларацията си от срещата от 29 септември 2020 г. Алжир не е приел, що се отнася до националното си законодателство, автоматични или неавтоматични лицензионни режими за вноса или износа на продукти.

               Освен това на срещата от 7 декември 2020 г. Алжир заяви намерението си да премахне ограниченията върху вноса на автомобили от 1 януари 2021 г.

               Решението на Съвета по асоцииране трябва да съдържа общото тълкуване на двете страни относно съответствието на приетите от Алжир мерки, които са предмет на спора, с разпоредбите на Споразумението за асоцииране и да посочва действията, които трябва да предприеме Алжир. В това отношение е необходимо да се определи предоставеният на Алжир преходен период и да се установят процедурите за прилагане при неспазване от негова страна на решението.

               Трябва да се отбележи, че Алжир все още не е представил своите забележки по проекта на решение на Съвета по асоцииране, приложен към предложението за решение на Съвета. Поради това е вероятно текстът на проекта да претърпи значителни промени при бъдещите преговори.

               4.Правно основание

               4.1.Процесуалноправно основание

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Съветът по асоцииране е орган, създаден със споразумение, в конкретния случай Споразумението за асоцииране.

               Актът, който Съветът по асоцииране има за задача да приеме, представлява акт с правно действие. Предвиденият акт ще бъде задължителен съгласно международното право в съответствие с член 94, втора алинея и член 100, параграф 3 от Споразумението за асоцииране.

               С предвидения акт не се допълва, нито се изменя институционалната рамка на Споразумението.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза.

               Целта и съдържанието на предвидения акт са свързани основно с общата търговска политика.

               Поради това материалноправното основание за предложеното решение е член 207, параграф 4, първа алинея от ДФЕС.

               4.3.Заключение

               Правното основание за предложеното решение следва да бъде член 207, параграф 4, първа алинея във връзка с член 218, параграф 9 от ДФЕС.

               5.ПУБЛИКУВАНЕ НА ПРЕДВИДЕНИЯ АКТ

               Като се има предвид, че с акта на Съвета по асоцииране ще се въведат допълнителни преходни дерогации за Алжир от задълженията, установени със Споразумението за асоцииране, актът следва да бъде публикуван в Официален вестник на Европейския съюз, след като бъде приет.

               2021/0117 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Съвета по асоцииране, създаден съгласно Евро-средиземноморското споразумение от 22 април 2002 г. за асоцииране между Европейската общност и нейните държави членки, от една страна, и Народна демократична република Алжир, от друга страна

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Евро-средиземноморското споразумение от 22 април 2002 г. за асоцииране между Европейската общност и нейните държави членки, от една страна, и Народна демократична република Алжир, от друга страна („Споразумението“), беше сключено от името на Съюза с Решение 2005/690/ЕО на Съвета
                  1
                от 18 юли 2005 г. и влезе в сила на 1 септември 2005 г.

               (2)Съветът по асоцииране е създаден с член 92, първа алинея от Споразумението.

               (3)Съгласно член 100, параграф 2 от Споразумението Съветът по асоцииране може да приеме решение с цел уреждане на спор, който някоя от страните е отнесла пред него.

               (4)С вербална нота от 24 юни 2020 г. Европейският съюз отнесе пред Съвета по асоцииране спор относно тълкуването и прилагането на Споразумението.

               (5)Спорът се отнася до няколко търговски мерки, прилагани от Алжир от 2015 г. нататък, а именно забраната за внос на автомобили, приемането на временни допълнителни защитни мита, приложими за 992 тарифни линии, приемането на допълнителни мита, приложими за 129 тарифни линии, въвеждането на система за лицензиране по отношение на вноса или износа, въвеждането на задължителен деветмесечен срок за отлагане на плащането във връзка с вноса и други указания относно договорните клаузи по отношение на вноса.

               (6)По време на консултациите от 29 септември 2020 г. и 7 декември 2020 г. страните започнаха работа по проект на решение на Съвета по асоцииране за уреждане на въпросния спор.

               (7)Тъй като предвиденото решение е задължително за Съюза, е целесъобразно да се установи позицията, която трябва да се заеме от името на Съюза в рамките на Съвета по асоцииране,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза в рамките на Съвета по асоцииране, създаден с член 92, първа алинея от Евро-средиземноморското споразумение от 22 април 2002 г. за асоцииране между Европейската общност и нейните държави членки, от една страна, и Народна демократична република Алжир, от друга страна, се основава на проекта на акт, приложен към настоящото решение.

               Член 2

               Европейската комисия публикува решението на Съвета по асоцииране в Официален вестник на Европейския съюз, след като то бъде прието.

               Член 3

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        ОВ L 265, 10.10.2005 г., стр. 1.

    ---documentbreak---

               ЕВРОПЕЙСКА КОМИСИЯ
            Брюксел, 10.5.2021
            COM(2021) 230 final
            ПРИЛОЖЕНИЕ
            към

               Предложение за Решение на Съвета
            относно позицията, която трябва да се заеме от името на Европейския съюз в рамките на Съвета по асоцииране, създаден съгласно Евро-средиземноморското споразумение от 22 април 2002 г. за асоцииране между Европейската общност и нейните държави членки, от една страна, и Народна демократична република Алжир, от друга страна

               ПРОЕКТ НА

               РЕШЕНИЕ № ... НА СЪВЕТА ПО АСОЦИИРАНЕ ЕС—АЛЖИР

               от XX........ 2021 година

               за уреждане на спор относно прилагането и тълкуването на Споразумението

               СЪВЕТЪТ ПО АСОЦИИРАНЕ ЕС—АЛЖИР,

               като взе предвид Евро-средиземноморското споразумение за асоцииране между Европейската общност и нейните държави членки, от една страна, и Народна демократична република Алжир, от друга страна („Споразумението“), и по-специално член 100, параграф 2 от него,

               като взе предвид вербална нота (2020)3283036 на Европейската комисия (генерална дирекция „Търговия“) от 24 юни 2020 г., с която Европейският съюз отнесе пред Съвета по асоцииране спор относно прилагането и тълкуването на Споразумението в съответствие с член 100, параграф 1 от него,

               като има предвид, че:

               (1)
                     Споразумението влезе в сила на 1 септември 2005 г. и страните са длъжни да предприемат всяка една обща или конкретна мярка, необходима за изпълнение на задълженията си по него.

               (2)
                     След 2015 г. Алжир наложи търговски мерки, по-специално описаните в следващите съображения, които представляват бариери пред двустранната търговия между страните и са в противоречие със Споразумението.

               (3)
                     На 7 януари 2018 г. Алжир прие Изпълнителен указ № 18-02, с който се предвижда забрана на вноса на определен брой продукти. Списъкът на въпросните продукти е изменян няколко пъти, последно на 27 януари 2019 г. с Изпълнителен указ № 19-12, и понастоящем включва автомобили и лични превозни средства, класирани в тарифни позиции 87.01—87.05.

               (4)
                     На 11 юли 2018 г. Алжир прие Закон № 18-13 за допълнение на Закона за финансите за 2018 г., с който се въвежда допълнително мито, наречено „временно допълнително защитно мито“ (DAPS), въведено на практика с Изпълнителен указ № 18-230 от 25 септември 2018 г. за определяне на реда и условията за съставяне на списъка на стоките, подлежащи на временното допълнително защитно мито, и за фиксиране на съответните ставки, и с постановлението на Министерството на търговията от 26 януари 2019 г., влязло в сила на 27 януари 2019 г. Списъкът на стоките, за които се прилага въведеното по този начин временно допълнително защитно мито, беше изменен с постановление на Министерството на търговията от 8 април 2019 г.

               (5)
                     Допълнителното защитно мито е в размер между 30 % и 200 % от стойността на стоките. То се прилага за изменения списък, съдържащ над 992 тарифни линии, които обхващат основно селскостопански продукти, обработени селскостопански продукти и много потребителски стоки.

               (6)
                     На 27 декември 2017 г. Алжир прие Закон № 17-11 за финансите за 2018 г. С член 115 от него се увеличиха митата, приложими за 129 тарифни линии, които включват, наред с други продукти, телекомуникационните компоненти, модемите, кабелите и електрическите уреди.

               (7)
                     Митата за някои продукти са увеличени от начална ставка между 0 % и 5 % на ставка от 30 %, а за други продукти — от начална ставка от 30 % на ставка от 60 %.

               (8)
                     Алжир създаде система за лицензиране по отношение на вноса или износа със Закон № 15-15 от 15 юли 2015 г. за общите правила, приложими за вноса и износа на стоки, и с Изпълнителен указ № 15-306 от 6 декември 2016 г. за определяне на условията и реда за прилагане на лицензионните режими по отношение на вноса или износа на продукти и стоки.

               (9)
                     Въпросните лицензионни режими се отнасят до автоматичните и неавтоматичните лицензи и предоставят на правителството правомощието да изисква издаването на лицензи за внос чрез вписване в административните списъци на Министерството на търговията.

               (10)
                     На 30 септември 2019 г. Браншовата асоциация на алжирските банки и финансови институции (ABEF) публикува циркулярно писмо № 479/DG/2019, което се позовава на писмо № 189/CC/MF/2019 на началника на кабинета на Министерството на финансите от 29 септември 2019 г. за налагане на нови ограничителни мерки срещу вноса на мобилни телефони и домакински електроуреди, като мерките се състоят от следните три елемента:

               а) въвеждане на задължителен деветмесечен срок за отлагане на плащането във връзка с вноса;

               б) указание, дадено на икономическите оператори, да използват с предимство националния морски транспорт всеки път, когато е възможно, и

               в) посочване, че ще бъде разрешен само вносът по договори, при които се използва, доколкото е възможно, клаузата FOB от Инкотермс. След 31 декември 2019 г. това изискване е разширено към вноса на всички продукти.

               (11)
                     В циркулярни писма № 643/DG/2019 и № 645/DG/2019, публикувани на 25 и 26 декември 2019 г., се предоставя допълнителна информация за начина на прилагане на задължението за използване на националните морски превозвачи и клаузата FOB.

               (12)
                     Европейският съюз констатира отрицателното въздействие на наложените мерки върху търговския обмен.

               (13)
                     През май 2018 г. със съвместна декларация Съветът по асоцииране прикани страните да намерят решение възможно най-скоро.

               (14)
                     През 2018 г. беше създадена работна група на високо равнище, която проведе четири заседания. Въпреки многократните участия на високо равнище и целенасочените политически усилия не беше намерено решение.

               (15)
                     Европейският съюз счита, че горепосочените мерки са несъвместими с правата и задълженията по Споразумението, и по-специално с членове 9, 14, 17, 30, 32, 34 и 38 от него.

               (16)
                     На 24 юни 2020 г. Европейският съюз отнесе въпроса пред Съвета по асоцииране в съответствие с член 100, параграф 1 от Споразумението и представи цялата информация, необходима за разглеждане на спора с оглед на намиране на взаимноприемливо решение.

               (17)
                     Страните проведоха консултации на 29 септември 2020 г. и 7 декември 2020 г.

               (18)
                     Алжир заяви, че неговите мерки са необходими за защита на новите отрасли като част от политиката му на икономическа диверсификация, за въвеждане на защитни мерки в икономическите сектори, подложени на натиск вследствие на вноса, за избягване на нелоялната конкуренция и за преодоляване на сериозни затруднения, свързани с платежния баланс.

               (19)
                     Европейският съюз счита, че материалноправните условия за прилагане на дерогациите по член 11 (нови отрасли), член 22 (дъмпинг), член 24 (защитни мерки) или член 40 (платежен баланс) не са изпълнени и че от друга страна, Алжир не е спазил процедурните условия за приемането на такива мерки, като например предварителни консултации между страните, а в някои случаи – и приемането на решение на Съвета по асоцииране.

               (20)
                     Страните подкрепят уреждането на спора посредством решение,

               РЕШИ:

               Член 1

               1.
                     Страните споделят тълкуването, според което забраната, наложена от Алжир върху вноса на автомобили и лични превозни средства, класирани в тарифни позиции 87.01—87.05, представлява ново количествено ограничение върху вноса на стоки или мярка с равностоен ефект, несъвместими с член 17 от Споразумението. Член 11 от Споразумението, който позволява на страните да предоставят дерогации в полза на нови отрасли, не се прилага по отношение на задълженията, установени с член 17 от Споразумението.

               2.
                     Алжир се задължава да премахне това ограничение най-късно до [...].

               Член 2

               1.
                     Страните споделят тълкуването, според което налагането на временни допълнителни защитни мита от страна на Алжир е несъвместимо със задължението за постепенно премахване на митата и таксите с равностоен ефект върху вноса в Алжир на промишлените стоки с произход от Европейския съюз съгласно член 9 от Споразумението за асоцииране, а също с договореностите за селскостопанските, рибните и обработените селскостопански продукти, предвидени в член 14 от същото споразумение. Освен това временните допълнителни защитни мита представляват нови мита върху вноса или такси с равностоен ефект, обхванати от забраната по член 17 от Споразумението.

               2.
                     Не са изпълнени условията за прилагане на защитните мерки, предвидени в член 24 от Споразумението, или на мерките, необходими за преодоляване на сериозни затруднения, свързани с платежния баланс.

               3.
                     До [...] Алжир се задължава да намали приложимата ставка на временните допълнителни мита до 50 % от законоустановената ставка и до [...] да премахне тези мита за продуктите с произход от Европейския съюз.

               Член 3

               1.
                     Страните споделят тълкуването, според което увеличението на митата, приложими за 129 тарифни линии, които обхващат телекомуникационните компоненти, модемите, кабелите и електрическите уреди — като за някои продукти митото е увеличено от начална ставка между 0 % и 5 % на 30 %, а за други продукти — от начална ставка от 30 % на 60 % — не е съвместимо с намаляването на митата, предвидено в член 9 от Споразумението, и със забраната за тяхното увеличаване по член 17 от него.

               2.
                     Не са изпълнени условията за дерогация в полза на новите отрасли, предвидена в член 11 от Споразумението, за прилагане на защитните мерки по член 24 от Споразумението или за мерките, необходими за преодоляване на сериозни затруднения, свързани с платежния баланс.

               3.
                     До [...] Алжир се задължава да премахне увеличението на митата за продуктите с произход от Европейския съюз.

               Член 4

               В съответствие с член 17 от Споразумението страните се задължават да не прилагат към вноса или износа на продукти с произход от страните режим на автоматични или неавтоматични лицензи, освен въз основа на дерогация, предвидена в Споразумението за асоцииране.

               Член 5

               1.
                     Страните признават, че препоръки, които не са правно обвързващи, може въпреки това да представляват пречка пред търговията, несъвместима със задълженията, установени със Споразумението. Страните споделят тълкуването, според което въвеждането на задължителен деветмесечен срок за отлагане на плащането във връзка с вноса, даването на указание на икономическите оператори да използват с предимство националния морски транспорт всеки път, когато е възможно, и посочването, че ще е разрешен само вносът по договори, при които се използва, доколкото е възможно, клаузата FOB от Инкотермс, не са съвместими с член 17 от Споразумението, нито с членове 30, 32 и 34 от него.

               2.
                     Не са изпълнени условията по член 40 от Споразумението за прилагане на мерките, необходими за преодоляване на сериозни затруднения, свързани с платежния баланс.

               3.
                     Алжир се задължава да отмени инструкциите и препоръките, посочени в параграф 1, най-късно до [...].

               Член 6

               1.
                     Алжир уведомява Европейската комисия (генерална дирекция „Търговия“) за мерките, предприети в изпълнение на задълженията по Споразумението за асоцииране, предвидени в член 1, параграф 2, член 2, параграф 3, член 3, параграф 3 и член 5, параграф 3. Алжир изпраща копие от уведомлението на Съвета по асоцииране и на Подкомитета по промишлеността, търговията и инвестициите.

               2.
                     По писмено искане на Европейския съюз Алжир предоставя допълнителна информация относно мерките, предприети за изпълнение на задълженията, установени със Споразумението.

               Член 7

               Ако Алжир не е уведомил за мярка за изпълнение на настоящото решение най-късно 15 дни след изтичане на срока, посочен в приложимата разпоредба, или ако Европейският съюз счита, че съобщените мерки са недостатъчни, Европейският съюз има право да спре действието на отстъпките или изпълнението на всяко друго задължение по Споразумението на основание член 104, параграф 2 от него, като се има предвид, че Съветът по асоцииране е получил цялата необходима информация за задълбочено разглеждане на ситуацията с оглед намиране на приемливо за страните решение.

               Член 8

               Настоящото решение влиза в сила в деня на приемането му.

               Съставено в ...на .....година.

               За Съвета по асоцииране

               Председател

               ……


               ЕВРОПЕЙСКА КОМИСИЯ
            Брюксел, 12.6.2019
            COM(2019) 268 final
            2019/0131(NLE)
            Предложение за
            РЕШЕНИЕ НА СЪВЕТА
            за подписване, от името на Европейския съюз, и временно прилагане на Споразумението под формата на размяна на писма между Европейския съюз и Украйна за изменение на търговските преференции за месо от домашни птици и продукти от такова месо, предвидени в Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

                  Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна („Споразумението за асоцииране“), включващо изграждането на задълбочена и всеобхватна зона за свободна търговия, влезе в сила на 1 септември 2017 г. Със Споразумението за асоцииране, наред с другото, се определят преференциални условия за двустранната търговия със стоки.

                  От средата на 2016 г. започна да се извършва внос от Украйна в ЕС на нов вид разфасовка от домашни птици във все по-големи количества. Тази нова разфасовка се състои от традиционни гърди с прикачени към тях раменни кости на крилцата, като последните съставляват много малка част от общото тегло на разфасовката. След минимална трансформация, тази разфасовка може да се предлага на пазара в ЕС като гърди от домашни птици. Бързото нарастване на безмитния внос на тази особена разфасовка от домашни птици, какъвто не съществуваше, нито можеше да се предвиди по време на преговорите по Споразумението за асоцииране, влече след себе си отслабване на предвидената в Споразумението за асоцииране защита по отношение на вноса на гърди от домашни птици и потенциално може да наруши деликатното равновесие на пазара на месо от домашни птици в ЕС. На 20 декември 2018 г. Съветът упълномощи Комисията да започне преговори с Украйна с цел намиране на решение чрез изменение на предвидените в Споразумението за асоцииране търговски преференции за месо от домашни птици и продукти от такова месо.

                  Преговорите бяха проведени от 29 януари до 22 февруари 2019 г. и приключиха на 19 март 2019 г. В споразумението се предвижда двете тарифни линии КН 0207 13 70 и КН 0207 14 70 да бъдат интегрирани в съществуващата тарифна квота (ТК) от понастоящем 18 400 тона със заложено увеличение на 20 000 тона през 2021 г. (пореден номер 09.4273), а размерът на ТК да бъде увеличен с 50 000 тона. Спрямо надвишаващия ТК внос по тарифни линии КН 0207 13 70 и КН 0207 14 70 съответно ще е приложима митническата ставка за най-облагодетелствана нация от 100,8 EUR/100 kg нетно тегло.

               •Съгласуваност със съществуващите разпоредби в конкретната област на политиката

                  С предложението се създава стабилна и предвидима среда за търговията с месо от домашни птици и се осигурява разумно и премерено увеличаване на търговията с Украйна. Това е в съответствие с целта за свободна и справедлива търговия, залегнала в член 3, параграф 5 от Договора за Европейския съюз, както и с целта за хармонично развитие на световната търговия, залегнала в член 206 от Договора за функционирането на Европейския съюз (ДФЕС).

               •Съгласуваност с други политики на Съюза

                  Описаните по-горе цели са съвместими с Общата селскостопанска политика, и по-специално с целите ѝ по член 39 от ДФЕС, които включват стабилизирането на пазарите.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

                  Член 207 във връзка с член 218, параграф 4 от Договора за функционирането на Европейския съюз (ДФЕС).

               •Субсидиарност (извън областите на изключителна компетентност)

                  Съгласно член 5, параграф 3 от ДЕС принципът на субсидиарност не се прилага в областите, които попадат в изключителната компетентност на ЕС. Общата търговска политика е сред областите, изброени в член 3 от ДФЕС, в които Съюзът разполага с изключителна компетентност. Тази политика включва договарянето на търговски споразумения по реда на, inter alia, член 207 от ДФЕС.

               •Пропорционалност

                  Предложението е съобразено с принципа на пропорционалност. Изменението на предвидените в Споразумението за асоцииране митнически ставки и тарифни отстъпки по отношение на квотата за месо от домашни птици и продукти от такова месо действително е единственият начин за намиране на решение на описания по-горе проблем и за постигане по този начин на целта на настоящото предложение.

               •Избор на инструмент

                  Решение на Съвета на Европейския съюз.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

               •Последващи оценки/проверки за пригодност на съществуващото законодателство

                  Не е приложимо.

               •Консултации със заинтересованите страни

                  Комисията бе информирана от различни заинтересовани страни, и по-специално от европейския сектор на месото от домашни птици, за техните опасения във връзка с вноса в Съюза на тази нова разфасовка от домашни птици, състояща се главно от гърди от домашни птици от Украйна. Комисията следи отблизо вноса на месо от домашни птици от Украйна и внимателно анализира твърденията на заинтересованите страни конкретно по този въпрос.

               •Събиране и използване на експертни становища

                  Комисията влезе във връзка с различни заинтересовани страни, които споделиха становището си по изразените конкретни опасения, отнасящи се до достъпа до пазара, във връзка с безмитния внос на месо от домашни птици от Украйна.

               •Оценка на въздействието

                  Предложението не е подкрепено от оценка на въздействието. Както е обяснено в раздел „Основания и цели на предложението“, вносът на необлаганите с мита нови разфасовки нараства с бързи темпове. Тъй като вносът на тези продукти към настоящия момент не подлежи на количествени ограничения, ако приложимият за тях търговски режим остане непроменен, те потенциално могат да доведат до отслабване на предвидената по силата на Споразумението за асоцииране под формата на ТК защита по отношение на вноса на гърди от домашни птици, което от своя страна може да доведе до нарушаване на деликатното равновесие на пазара на месо от домашни птици в ЕС. Поради това е наложително да се намери спешно решение в създалата се ситуация. В Комисията постъпиха многобройни писмени запитвания от членове на Европейския парламент и от европейския сектор на месото от домашни птици, в които се призовава да бъдат предприети действия с цел намиране на решение.

                  Общата стойност на вноса в ЕС по двете тарифни линии КН 0207 13 70 и КН 0207 14 70 през последните пълни календарни години — 2016 и 2017, достигна 43,9 милиона евро. Това представлява 23,9 % от общия внос в ЕС на месо от домашни птици от Украйна през 2016 и 2017 г. и 1,1 % от съвкупния внос в ЕС на месо от домашни птици от всички трети държави през тези две календарни години. През 2018 г. стойността на вноса достигна 91,4 милиона евро.

                  С предложението се консолидира безмитният понастоящем внос по тарифни линии КН 0207 13 70 и КН 0207 14 70 „други разфасовки, пресни или замразени“ в съществуващата тарифна квота за внос на месо от домашни птици от Украйна и се въвежда отново митото за най-облагодетелствана нация за тези две тарифни линии. Това означава, че Споразумението за асоцииране ще доведе до стабилизиране на съществуващия внос в ЕС на месо от домашни птици от Украйна и че няма да има допълнителни последици за двустранната търговия.

               •Пригодност и опростяване на законодателството

                  Не е приложимо.

               •Основни права

                  Предложението няма да има никакво отражение върху защитата на основните права.

               4.ОТРАЖЕНИЕ ВЪРХУ БЮДЖЕТА

                  Предложението няма да окаже въздействие върху бюджета на ЕС под формата на пропуснатите приходи от мита.

               5.ДРУГИ ЕЛЕМЕНТИ

               •Планове за изпълнение и механизъм за мониторинг, оценка и докладване

                  Комисията ще продължи да следи отблизо вноса на месо от домашни птици от трети държави.

               2019/0131 (NLE)

               Предложение за

               РЕШЕНИЕ НА СЪВЕТА

               за подписване, от името на Европейския съюз, и временно прилагане на Споразумението под формата на размяна на писма между Европейския съюз и Украйна за изменение на търговските преференции за месо от домашни птици и продукти от такова месо, предвидени в Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 3 и член 207, параграф 4, първата алинея във връзка с член 218, параграф 5 от него,

               като взе предвид предложението на Европейската комисия,

               като има предвид, че:

               (1)Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна
                  1
                („Споразумението за асоцииране“) влезе в сила на 1 септември 2017 г.

               (2)Нов вид разфасовка от домашни птици, състояща се от традиционни гърди с прикачени към тях раменни кости на крилцата, може след минимална трансформация в Съюза да бъде предлагана на пазара на Съюза като гърди от домашни птици. Поради това съществува риск неограниченият внос на тези разфасовки, чийто обем от Украйна през 2018 г. достигна 55 500 тона, да подкопае условията, при които традиционните разфасовки от гърди от домашни птици могат да бъдат внасяни в Съюза съгласно Споразумението, и по-специално количествените ограничения под формата на тарифна квота.

               (3)На 20 декември 2018 г. Съветът упълномощи Комисията да започне преговори с Украйна с цел изменение на предвидените в Споразумението за асоцииране търговски преференции за месо от домашни птици и продукти от такова месо. Преговорите приключиха успешно на 19 март 2019 г. Поради това Споразумението под формата на размяна на писма между Европейския съюз и Украйна за изменение на предвидените в Споразумението за асоцииране търговски преференции за месо от домашни птици и продукти от такова месо („Споразумението“) следва да бъде подписано от името на Съюза, при условие че бъде сключено на по-късна дата.

               (4)С цел бързо да се премахне рискът от потенциално неограничен безмитен внос на тези разфасовки от домашни птици, Споразумението следва да се прилага временно,

               ПРИЕ НАСТОЯЩОТО РЕШЕНИЕ:

               Член 1

               Одобрява се подписването от името на Съюза на Споразумението под формата на размяна на писма между Европейския съюз и Украйна за изменение на предвидените в Споразумението за асоцииране търговски преференции за месо от домашни птици и продукти от такова месо („Споразумението“), при условие че Споразумението бъде сключено.

               Текстът на Споразумението, което трябва да се подпише, е приложен към настоящото решение.

               Член 2

               Генералният секретариат на Съвета изготвя акта за предоставяне на пълномощия на лицето или лицата, посочени от преговарящия по Споразумението, за подписване на Споразумението, при условие че то бъде сключено.

               Член 3

               Временното прилагане на Споразумението започва от първия ден на месеца след датата, на която депозитарят получи следното:

               –
                     уведомлението от страна на Съюза относно приключването на необходимите за тази цел процедури; и

               –
                     уведомлението от страна на Украйна относно приключването на ратифицирането в съответствие с нейните процедури и приложимо законодателство,

               като важи датата на по-късно полученото от двете уведомления преди влизането в сила.

               Член 4

               Настоящото решение влиза в сила в деня на приемането му.

               Съставено в Брюксел на […] година.

                     За Съвета

                     Председател

                     (1)

                        ОВ L 161, 29.5.2014 г., стр. 3.

    ---documentbreak---

               ЕВРОПЕЙСКА КОМИСИЯ
            Брюксел, 12.6.2019
            COM(2019) 268 final
            ПРИЛОЖЕНИЕ
            към
            Предложение за Решение на Съвета
            за подписване, от името на Европейския съюз, и временно прилагане на Споразумението под формата на размяна на писма между Европейския съюз и Украйна за изменение на търговските преференции за месо от домашни птици и продукти от такова месо, предвидени в Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна

               Споразумение под формата на размяна на писма между Европейския съюз и Украйна за изменение на търговските преференции за месо от домашни птици и продукти от такова месо, предвидени в Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна

               Писмо от Европейския съюз

               Уважаеми господине/Уважаема госпожо,

               Имам честта да се позова на приключилите на 19 март 2019 г. преговори между Европейския съюз и Украйна („страните“) относно търговските преференции за някои видове месо от домашни птици и продукти от такова месо.

               В резултат на тези преговори беше постигнато следното споразумение:

               1)В буква А от допълнението към приложение I-A към глава 1 от дял IV на Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна („Споразумението“) записът за „Месо от домашни птици и продукти от такова месо“ се заменя със следното:

                        Месо от домашни птици и продукти от такова месо

                        0207 11 (30-90)

                        0207 12 (10-90)

                        0207 13 (10-20-30-50-60-70-99)*

                        0207 14 (10-20-30-50-60-70-99)*

                        0207 24 (10-90)

                        0207 25 (10-90)

                        0207 26 (10-20-30-50-60-70-80-99)

                        0207 27 (10-20-30-50-60-70-80-99)

                        0207 32 (15-19-51-59-90)

                        0207 33 (11-19-59-90)

                        0207 35 (11-15-21-23-25-31-41-51-53-61-63-71-79-99)

                        0207 36 (11-15-21-23-31-41-51-53-61-63-79-90)

                        0210 99 (39)

                        1602 31 (11-19-30-90)

                        1602 32 (11-19-30-90)

                        1602 39 (21)

                        50 000 тона/година, изразено като нетно тегло + 18 400 тона/година, изразено като нетно тегло, с постепенно увеличаване от 800 тона/година, изразено като нетно тегло, през 2020 г. и през 2021 г.

                        + 20 000 тона/година, изразено като нетно тегло (само за код по КН 0207 12 (10-90))

               *
                     За по-голяма яснота, за тарифни линии 0207 13 70 и 0207 14 70, посочени в графиците на ЕС за премахване на митата в приложение I-A към глава 1 от дял IV на Споразумението, се прилага тарифната квота, определена в третата колона „Количество“.

               2)В графиците на ЕС за премахване на митата в приложение I-A към глава 1 от дял IV на Споразумението текстът в четвъртата колона „Поетапна категория“ се заменя с „50 000 тона/година, изразено като нетно тегло + 18 400 тона/година, изразено като нетно тегло, с постепенно увеличаване от 800 тона/година, изразено като нетно тегло, през 2020 г. и през 2021 г.“ за следните тарифни линии по КН за 2008 г.:

               0207 11 (30-90)

               0207 13 (10-20-30-50-60-70-99)

               0207 14 (10-20-30-50-60-70-99)

               0207 24 (10-90)

               0207 25 (10-90)

               0207 26 (10-20-30-50-60-70-80-99)

               0207 27 (10-20-30-50-60-70-80-99)

               0207 32 (15-19-51-59-90)

               0207 33 (11-19-59-90)

               0207 35 (11-15-21-23-25-31-41-51-53-61-63-71-79-99)

               0207 36 (11-15-21-23-31-41-51-53-61-63-79-90)

               0210 99 (39)

               1602 31 (11-19-30-90)

               1602 32 (11-19-30-90)

               1602 39 (21)

               3)В графиците на ЕС за премахване на митата в приложение I-A към глава 1 от дял IV на Споразумението, за тарифна линия 0207 12 (10-90) по КН за 2008 г., текстът в четвъртата колона „Поетапна категория“ се заменя с „50 000 тона/година, изразено като нетно тегло + 18 400 тона/година, изразено като нетно тегло, с постепенно увеличаване от 800 тона/година, изразено като нетно тегло, през 2020 г. и през 2021 г. + 20 000 тона/година, изразено като нетно тегло“.

               4)За останалата част от календарната година, в която настоящото споразумение влиза в сила, допълнителното количество от 50 000 тона, което се добавя към съществуващата квота за месо от домашни птици и продукти от такова месо, се изчислява пропорционално.

               5)Митото за най-облагодетелствана нация от 100,8 EUR/100 kg/net, установено за тарифни линии 0207 13 70 и 0207 14 70 в графиците на ЕС за премахване на митата в приложение I-A към глава 1 от дял IV на Споразумението, се прилагат за вноса, който превишава посочената в точка 1 агрегирана тарифна квота за месо от домашни птици и продукти от такова месо.

               Настоящото споразумение влиза в сила на първия ден от месеца след датата на последно полученото от депозитаря уведомление относно разменените между страните инструменти за одобрение или ратификация.

               Временното прилагане на настоящото споразумение започва от първия ден на месеца след датата, на която депозитарят получи следното:

               –уведомлението от страна на Съюза относно приключването на необходимите за тази цел процедури; и

               –уведомлението от страна на Украйна относно приключването на ратифицирането в съответствие с нейните процедури и приложимо законодателство,

               като важи датата на по-късно полученото от двете уведомления.

               Ще ви бъда благодарен да потвърдите съгласието на Украйна с гореизложеното.

               Моля приемете, уважаеми господине/уважаема госпожо, моите най-дълбоки почитания.

               Съставено в Брюксел,

               За Европейския съюз,

               Б. Писмо от Украйна

               Уважаеми господине/Уважаема госпожо,

               Имам честта да потвърдя получаването на Вашето писмо от [да се впише датата на писмото], което гласи:

               „Имам честта да се позова на приключилите на 19 март 2019 г. преговори между Европейския съюз и Украйна („страните“) относно търговските преференции за някои видове месо от домашни птици и продукти от такова месо.

               В резултат на тези преговори беше постигнато следното споразумение:

               1)В буква А от допълнението към приложение I-A към глава 1 от дял IV на Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна („Споразумението“) записът за „Месо от домашни птици и продукти от такова месо“ се заменя със следното:

                        Месо от домашни птици и продукти от такова месо

                        0207 11 (30-90)

                        0207 12 (10-90)

                        0207 13 (10-20-30-50-60-70-99)*

                        0207 14 (10-20-30-50-60-70-99)*

                        0207 24 (10-90)

                        0207 25 (10-90)

                        0207 26 (10-20-30-50-60-70-80-99)

                        0207 27 (10-20-30-50-60-70-80-99)

                        0207 32 (15-19-51-59-90)

                        0207 33 (11-19-59-90)

                        0207 35 (11-15-21-23-25-31-41-51-53-61-63-71-79-99)

                        0207 36 (11-15-21-23-31-41-51-53-61-63-79-90)

                        0210 99 (39)

                        1602 31 (11-19-30-90)

                        1602 32 (11-19-30-90)

                        1602 39 (21)

                        50 000 тона/година, изразено като нетно тегло + 18 400 тона/година, изразено като нетно тегло, с постепенно увеличаване от 800 тона/година, изразено като нетно тегло, през 2020 г. и през 2021 г.

                        + 20 000 тона/година, изразено като нетно тегло (само за код по КН 0207 12 (10-90))

               *
                     За по-голяма яснота, за тарифни линии 0207 13 70 и 0207 14 70, посочени в графиците на ЕС за премахване на митата в приложение I-A към глава 1 от дял IV на Споразумението, се прилага тарифната квота, определена в третата колона „Количество“.

               2)В графиците на ЕС за премахване на митата в приложение I-A към глава 1 от дял IV на Споразумението текстът в четвъртата колона „Поетапна категория“ се заменя с „50 000 тона/година, изразено като нетно тегло + 18 400 тона/година, изразено като нетно тегло, с постепенно увеличаване от 800 тона/година, изразено като нетно тегло, през 2020 г. и през 2021 г.“ за следните тарифни линии по КН за 2008 г.:

               0207 11 (30-90)

               0207 13 (10-20-30-50-60-70-99)

               0207 14 (10-20-30-50-60-70-99)

               0207 24 (10-90)

               0207 25 (10-90)

               0207 26 (10-20-30-50-60-70-80-99)

               0207 27 (10-20-30-50-60-70-80-99)

               0207 32 (15-19-51-59-90)

               0207 33 (11-19-59-90)

               0207 35 (11-15-21-23-25-31-41-51-53-61-63-71-79-99)

               0207 36 (11-15-21-23-31-41-51-53-61-63-79-90)

               0210 99 (39)

               1602 31 (11-19-30-90)

               1602 32 (11-19-30-90)

               1602 39 (21)

               3)В графиците на ЕС за премахване на митата в приложение I-A към глава 1 от дял IV на Споразумението, за тарифна линия 0207 12 (10-90) по КН за 2008 г., текстът в четвъртата колона „Поетапна категория“ се заменя с „50 000 тона/година, изразено като нетно тегло + 18 400 тона/година, изразено като нетно тегло, с постепенно увеличаване от 800 тона/година, изразено като нетно тегло, през 2020 г. и през 2021 г. + 20 000 тона/година, изразено като нетно тегло“.

               4)За останалата част от календарната година, в която настоящото споразумение влиза в сила, допълнителното количество от 50 000 тона, което се добавя към съществуващата квота за месо от домашни птици и продукти от такова месо, се изчислява пропорционално.

               5)Митото за най-облагодетелствана нация от 100,8 EUR/100 kg/net, установено за тарифни линии 0207 13 70 и 0207 14 70 в графиците на ЕС за премахване на митата в приложение I-A към глава 1 от дял IV на Споразумението, се прилагат за вноса, който превишава посочената в точка 1 агрегирана тарифна квота за месо от домашни птици и продукти от такова месо.

               Настоящото споразумение влиза в сила на първия ден от месеца след датата на последно полученото от депозитаря уведомление относно разменените между страните инструменти за одобрение или ратификация.

               Временното прилагане на настоящото споразумение започва от първия ден на месеца след датата, на която депозитарят получи следното:

               –уведомлението от страна на Съюза относно приключването на необходимите за тази цел процедури; и

               –уведомлението от страна на Украйна относно приключването на ратифицирането в съответствие с нейните процедури и приложимо законодателство,

               като важи датата на по-късно полученото от двете уведомления.“.

               Имам честта да потвърдя, че Украйна е съгласна със съдържанието на това писмо.

               Моля приемете, уважаеми господине/уважаема госпожо, моите най-дълбоки почитания.

               Съставено в Киев,

               За Украйна,


               ЕВРОПЕЙСКА КОМИСИЯ
            Брюксел, 12.6.2019
            COM(2019) 267 final
            2019/0132(NLE)
            Предложение за
            РЕШЕНИЕ НА СЪВЕТА
            за сключване на Споразумението под формата на размяна на писма между Европейския съюз и Украйна за изменение на търговските преференции за месо от домашни птици и продукти от такова месо, предвидени в Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

                  Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна („Споразумението за асоцииране“), включващо изграждането на задълбочена и всеобхватна зона за свободна търговия, влезе в сила на 1 септември 2017 г. Със Споразумението за асоцииране, наред с другото, се определят преференциални условия за двустранната търговия със стоки.

                  От средата на 2016 г. започна да се извършва внос от Украйна в ЕС на нов вид разфасовка от домашни птици във все по-големи количества. Тази нова разфасовка се състои от традиционни гърди с прикачени към тях раменни кости на крилцата, като последните съставляват много малка част от общото тегло на разфасовката. След минимална трансформация, тази разфасовка може да се предлага на пазара в ЕС като гърди от домашни птици. Бързото нарастване на безмитния внос на тази особена разфасовка от домашни птици, какъвто не съществуваше, нито можеше да се предвиди по време на преговорите по Споразумението за асоцииране, влече след себе си отслабване на предвидената в Споразумението за асоцииране защита по отношение на вноса на гърди от домашни птици и потенциално може да наруши деликатното равновесие на пазара на месо от домашни птици в ЕС. На 20 декември 2018 г. Съветът упълномощи Комисията да започне преговори с Украйна с цел намиране на решение чрез изменение на предвидените в Споразумението за асоцииране търговски преференции за месо от домашни птици и продукти от такова месо.

                  Преговорите бяха проведени от 29 януари до 22 февруари 2019 г. и приключиха на 19 март 2019 г. В споразумението се предвижда двете тарифни линии КН 0207 13 70 и КН 0207 14 70 да бъдат интегрирани в съществуващата тарифна квота (ТК) от понастоящем 18 400 тона със заложено увеличение на 20 000 тона през 2021 г. (пореден номер 09.4273), а размерът на ТК да бъде увеличен с 50 000 тона. Спрямо надвишаващия ТК внос по тарифни линии КН 0207 13 70 и КН 0207 14 70 съответно ще е приложима митническата ставка за най-облагодетелствана нация от 100,8 EUR/100 kg нетно тегло.

               •Съгласуваност със съществуващите разпоредби в конкретната област на политиката

                  С предложението се създава стабилна и предвидима среда за търговията с месо от домашни птици и се осигурява разумно и премерено увеличаване на търговията с Украйна. Това е в съответствие с целта за свободна и справедлива търговия, залегнала в член 3, параграф 5 от Договора за Европейския съюз, както и с целта за хармонично развитие на световната търговия, залегнала в член 206 от Договора за функционирането на Европейския съюз (ДФЕС).

               •Съгласуваност с други политики на Съюза

                  Описаните по-горе цели са съвместими с Общата селскостопанска политика, и по-специално с целите ѝ по член 39 от ДФЕС, които включват стабилизирането на пазарите.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

                  Член 207 във връзка с член 218, параграф 4 от Договора за функционирането на Европейския съюз (ДФЕС).

               •Субсидиарност (извън областите на изключителна компетентност)

                  Съгласно член 5, параграф 3 от ДЕС принципът на субсидиарност не се прилага в областите, които попадат в изключителната компетентност на ЕС. Общата търговска политика е сред областите, изброени в член 3 от ДФЕС, в които Съюзът разполага с изключителна компетентност. Тази политика включва договарянето на търговски споразумения по реда на, inter alia, член 207 от ДФЕС.

                  •
                        Пропорционалност

                  Настоящото предложение е съобразено с принципа на пропорционалност. Изменението на предвидените в Споразумението за асоцииране митнически ставки и тарифни отстъпки по отношение на квотата за месо от домашни птици и продукти от такова месо действително е единственият начин за намиране на решение на описания по-горе проблем и за постигане по този начин на целта на настоящото предложение.

               •Избор на инструмент

                  Решение на Съвета на Европейския съюз.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

               •Последващи оценки/проверки за пригодност на съществуващото законодателство

                  Не е приложимо.

               •Консултации със заинтересованите страни

                  Комисията бе информирана от различни заинтересовани страни, и по-специално от европейския сектор на месото от домашни птици, за техните опасения във връзка с вноса в Съюза на тази нова разфасовка от домашни птици, състояща се главно от гърди от домашни птици от Украйна. Комисията следи отблизо вноса на месо от домашни птици от Украйна и внимателно анализира твърденията на заинтересованите страни конкретно по този въпрос.

               •Събиране и използване на експертни становища

                  Комисията влезе във връзка с различни заинтересовани страни, които споделиха становището си по изразените конкретни опасения, отнасящи се до достъпа до пазара, във връзка с безмитния внос на месо от домашни птици от Украйна.

               •Оценка на въздействието

                  Предложението не е подкрепено от оценка на въздействието.

                  Както е обяснено в раздел „Основания и цели на предложението“, вносът на необлаганите с мита нови разфасовки нараства с бързи темпове. Тъй като вносът на тези продукти към настоящия момент не подлежи на количествени ограничения, ако приложимият за тях търговски режим остане непроменен, те потенциално могат да доведат до отслабване на предвидената по силата на Споразумението за асоцииране под формата на ТК защита по отношение на вноса на гърди от домашни птици, което от своя страна може да доведе до нарушаване на деликатното равновесие на пазара на месо от домашни птици в ЕС. Поради това е наложително да се намери спешно решение в създалата се ситуация. В Комисията постъпиха многобройни писмени запитвания от членове на Европейския парламент и от европейския сектор на месото от домашни птици, в които се призовава да бъдат предприети действия с цел намиране на решение.

                  Общата стойност на вноса в ЕС по двете тарифни линии КН 0207 13 70 и КН 0207 14 70 през последните пълни календарни години — 2016 и 2017, достигна 43,9 милиона евро. Това представлява 23,9 % от общия внос в ЕС на месо от домашни птици от Украйна през 2016 и 2017 г. и 1,1 % от съвкупния внос в ЕС на месо от домашни птици от всички трети държави през тези две календарни години. През 2018 г. стойността на вноса достигна 91,4 милиона евро.

                  С предложението ще се консолидира безмитният понастоящем внос по тарифни линии КН 0207 13 70 и КН 0207 14 70 „други разфасовки, пресни или замразени“ в съществуващата тарифна квота за внос на месо от домашни птици от Украйна и ще се въведе отново митото за най-облагодетелствана нация за тези две тарифни линии. Това означава, че Споразумението за асоцииране ще доведе до стабилизиране на съществуващия внос в ЕС на месо от домашни птици от Украйна и че няма да има допълнителни последици за двустранната търговия.

               •Пригодност и опростяване на законодателството

                  Не е приложимо.

               •Основни права

                  Предложението няма да има никакво отражение върху защитата на основните права.

               4.ОТРАЖЕНИЕ ВЪРХУ БЮДЖЕТА

                  Предложението няма да окаже въздействие върху бюджета на ЕС под формата на пропуснатите приходи от мита.

               5.ДРУГИ ЕЛЕМЕНТИ

               •Планове за изпълнение и механизъм за мониторинг, оценка и докладване

                  Комисията ще продължи да следи отблизо вноса на месо от домашни птици от трети държави.

               2019/0132 (NLE)

               Предложение за

               РЕШЕНИЕ НА СЪВЕТА

               за сключване на Споразумението под формата на размяна на писма между Европейския съюз и Украйна за изменение на търговските преференции за месо от домашни птици и продукти от такова месо, предвидени в Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 3 и член 207, параграф 4, първата алинея във връзка с член 218, параграф 6, буква а), подточка v) от него,

               като взе предвид предложението на Европейската комисия,

               като взе предвид одобрението на Европейския парламент,

               като има предвид, че:

               (1)Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна
                  1
                („Споразумението за асоцииране“) влезе в сила на 1 септември 2017 г.

               (2)Нов вид разфасовка от домашни птици, състояща се от традиционни гърди с прикачени към тях раменни кости на крилцата, може след минимална трансформация в Съюза да бъде предлагана на пазара на Съюза като гърди от домашни птици. Поради това съществува риск неограниченият внос на тези разфасовки, чийто обем от Украйна през 2018 г. достигна 55 500 тона, да подкопае условията, при които традиционните разфасовки от гърди от домашни птици могат да бъдат внасяни в Съюза съгласно Споразумението, и по-специално количествените ограничения под формата на тарифна квота.

               (3)На 20 декември 2018 г. Съветът упълномощи Комисията да започне преговори с Украйна с цел намиране на решение чрез изменение на предвидените в Споразумението за асоцииране търговски преференции за месо от домашни птици и продукти от такова месо. Преговорите приключиха успешно на 19 март 2019 г.

               (4)В съответствие с Решение (ЕС) 2019/… на Съвета
                  2
                Споразумението под формата на размяна на писма между Европейския съюз и Украйна за изменение на предвидените в Споразумението за асоцииране търговски преференции за месо от домашни птици и продукти от такова месо бе подписано на [xx] под условие за неговото сключване.

               (5)Споразумението следва да бъде одобрено от името на Съюза,

               ПРИЕ НАСТОЯЩОТО РЕШЕНИЕ:

               Член 1

               Споразумението под формата на размяна на писма между Европейския съюз и Украйна за изменение на предвидените в Споразумението за асоцииране търговски преференции за месо от домашни птици и продукти от такова месо се одобрява от името на Съюза
                  3
               .

               Член 2

               Председателят на Съвета посочва лицето, упълномощено да пристъпи от името на Европейския съюз към депозирането на инструмента за одобрение при депозитаря на Споразумението, за да изрази съгласието на Европейския съюз за обвързване със Споразумението.

               Член 3

               Настоящото решение влиза в сила в деня на приемането му
                  4
               .

               Съставено в Брюксел на […] година.

                     За Съвета

                     Председател

                     (1)

                        ОВ L 161, 29.5.2014 г., стр. 3.

                     (2)

                        Решение (ЕС) 2019/… на Съвета за подписване, от името на Европейския съюз, и временно прилагане на Споразумението под формата на размяна на писма между Европейския съюз и Украйна за изменение на търговските преференции за месо от домашни птици и продукти от такова месо, предвидени в Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (ОВ L xxx, xx.xx.xxxx г., стр. x).

                     (3)

                        Споразумението е публикувано в [да се добави препратка към ОВ] заедно с решението за подписването му.

                     (4)

                        Датата на влизане в сила на Споразумението ще бъде публикувана в Официален вестник на Европейския съюз от Генералния секретариат на Съвета.

    ---documentbreak---

               ЕВРОПЕЙСКА КОМИСИЯ
            Брюксел, 12.6.2019
            COM(2019) 267 final
            ПРИЛОЖЕНИЕ
            към
            Предложение за Решение на Съвета
            за сключване на Споразумението под формата на размяна на писма между Европейския съюз и Украйна за изменение на търговските преференции за месо от домашни птици и продукти от такова месо, предвидени в Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна

               Споразумение под формата на размяна на писма между Европейския съюз и Украйна за изменение на търговските преференции за месо от домашни птици и продукти от такова месо, предвидени в Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна

               А. Писмо от Европейския съюз

               Уважаеми господине/Уважаема госпожо,

               Имам честта да се позова на приключилите на 19 март 2019 г. преговори между Европейския съюз и Украйна („страните“) относно търговските преференции за някои видове месо от домашни птици и продукти от такова месо.

               В резултат на тези преговори беше постигнато следното споразумение:

               1)В буква А от допълнението към приложение I-A към глава 1 от дял IV на Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна („Споразумението“) записът за „Месо от домашни птици и продукти от такова месо“ се заменя със следното:

                        Месо от домашни птици и продукти от такова месо

                        0207 11 (30-90)

                        0207 12 (10-90)

                        0207 13 (10-20-30-50-60-70-99)*

                        0207 14 (10-20-30-50-60-70-99)*

                        0207 24 (10-90)

                        0207 25 (10-90)

                        0207 26 (10-20-30-50-60-70-80-99)

                        0207 27 (10-20-30-50-60-70-80-99)

                        0207 32 (15-19-51-59-90)

                        0207 33 (11-19-59-90)

                        0207 35 (11-15-21-23-25-31-41-51-53-61-63-71-79-99)

                        0207 36 (11-15-21-23-31-41-51-53-61-63-79-90)

                        0210 99 (39)

                        1602 31 (11-19-30-90)

                        1602 32 (11-19-30-90)

                        1602 39 (21)

                        50 000 тона/година, изразено като нетно тегло + 18 400 тона/година, изразено като нетно тегло, с постепенно увеличаване от 800 тона/година, изразено като нетно тегло, през 2020 г. и през 2021 г.

                        + 20 000 тона/година, изразено като нетно тегло (само за код по КН 0207 12 (10-90))

               *
                     За по-голяма яснота, за тарифни линии 0207 13 70 и 0207 14 70, посочени в графиците на ЕС за премахване на митата в приложение I-A към глава 1 от дял IV на Споразумението, се прилага тарифната квота, определена в третата колона „Количество“.

               2)В графиците на ЕС за премахване на митата в приложение I-A към глава 1 от дял IV на Споразумението текстът в четвъртата колона „Поетапна категория“ се заменя с „50 000 тона/година, изразено като нетно тегло + 18 400 тона/година, изразено като нетно тегло, с постепенно увеличаване от 800 тона/година, изразено като нетно тегло, през 2020 г. и през 2021 г.“ за следните тарифни линии по КН за 2008 г.:

               0207 11 (30-90)

               0207 13 (10-20-30-50-60-70-99)

               0207 14 (10-20-30-50-60-70-99)

               0207 24 (10-90)

               0207 25 (10-90)

               0207 26 (10-20-30-50-60-70-80-99)

               0207 27 (10-20-30-50-60-70-80-99)

               0207 32 (15-19-51-59-90)

               0207 33 (11-19-59-90)

               0207 35 (11-15-21-23-25-31-41-51-53-61-63-71-79-99)

               0207 36 (11-15-21-23-31-41-51-53-61-63-79-90)

               0210 99 (39)

               1602 31 (11-19-30-90)

               1602 32 (11-19-30-90)

               1602 39 (21)

               3)В графиците на ЕС за премахване на митата в приложение I-A към глава 1 от дял IV на Споразумението, за тарифна линия 0207 12 (10-90) по КН за 2008 г., текстът в четвъртата колона „Поетапна категория“ се заменя с „50 000 тона/година, изразено като нетно тегло + 18 400 тона/година, изразено като нетно тегло, с постепенно увеличаване от 800 тона/година, изразено като нетно тегло, през 2020 г. и през 2021 г. + 20 000 тона/година, изразено като нетно тегло“.

               4)За останалата част от календарната година, в която настоящото споразумение влиза в сила, допълнителното количество от 50 000 тона, което се добавя към съществуващата квота за месо от домашни птици и продукти от такова месо, се изчислява пропорционално.

               5)Митото за най-облагодетелствана нация от 100,8 EUR/100 kg/net, установено за тарифни линии 0207 13 70 и 0207 14 70 в графиците на ЕС за премахване на митата в приложение I-A към глава 1 от дял IV на Споразумението, се прилагат за вноса, който превишава посочената в точка 1 агрегирана тарифна квота за месо от домашни птици и продукти от такова месо.

               Настоящото споразумение влиза в сила на първия ден от месеца след датата на последно полученото от депозитаря уведомление относно разменените между страните инструменти за одобрение или ратификация.

               Временното прилагане на настоящото споразумение започва от първия ден на месеца след датата, на която депозитарят получи следното:

               –уведомлението от страна на Съюза относно приключването на необходимите за тази цел процедури; и

               –уведомлението от страна на Украйна относно приключването на ратифицирането в съответствие с нейните процедури и приложимо законодателство,

               като важи датата на по-късно полученото от двете уведомления.

               Ще ви бъда благодарен да потвърдите съгласието на Украйна с гореизложеното.

               Моля приемете, уважаеми господине/уважаема госпожо, моите най-дълбоки почитания.

               Съставено в Брюксел,

               За Европейския съюз,

               Б. Писмо от Украйна

               Уважаеми господине/Уважаема госпожо,

               Имам честта да потвърдя получаването на Вашето писмо от [да се впише датата на писмото], което гласи:

               „Имам честта да се позова на приключилите на 19 март 2019 г. преговори между Европейския съюз и Украйна („страните“) относно търговските преференции за някои видове месо от домашни птици и продукти от такова месо.

               В резултат на тези преговори беше постигнато следното споразумение:

               1)В буква А от допълнението към приложение I-A към глава 1 от дял IV на Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна („Споразумението“) записът за „Месо от домашни птици и продукти от такова месо“ се заменя със следното:

                        Месо от домашни птици и продукти от такова месо

                        0207 11 (30-90)

                        0207 12 (10-90)

                        0207 13 (10-20-30-50-60-70-99)*

                        0207 14 (10-20-30-50-60-70-99)*

                        0207 24 (10-90)

                        0207 25 (10-90)

                        0207 26 (10-20-30-50-60-70-80-99)

                        0207 27 (10-20-30-50-60-70-80-99)

                        0207 32 (15-19-51-59-90)

                        0207 33 (11-19-59-90)

                        0207 35 (11-15-21-23-25-31-41-51-53-61-63-71-79-99)

                        0207 36 (11-15-21-23-31-41-51-53-61-63-79-90)

                        0210 99 (39)

                        1602 31 (11-19-30-90)

                        1602 32 (11-19-30-90)

                        1602 39 (21)

                        50 000 тона/година, изразено като нетно тегло + 18 400 тона/година, изразено като нетно тегло, с постепенно увеличаване от 800 тона/година, изразено като нетно тегло, през 2020 г. и през 2021 г.

                        + 20 000 тона/година, изразено като нетно тегло (само за код по КН 0207 12 (10-90))

               *
                     За по-голяма яснота, за тарифни линии 0207 13 70 и 0207 14 70, посочени в графиците на ЕС за премахване на митата в приложение I-A към глава 1 от дял IV на Споразумението, се прилага тарифната квота, определена в третата колона „Количество“.

               2)В графиците на ЕС за премахване на митата в приложение I-A към глава 1 от дял IV на Споразумението текстът в четвъртата колона „Поетапна категория“ се заменя с „50 000 тона/година, изразено като нетно тегло + 18 400 тона/година, изразено като нетно тегло, с постепенно увеличаване от 800 тона/година, изразено като нетно тегло, през 2020 г. и през 2021 г.“ за следните тарифни линии по КН за 2008 г.:

               0207 11 (30-90)

               0207 13 (10-20-30-50-60-70-99)

               0207 14 (10-20-30-50-60-70-99)

               0207 24 (10-90)

               0207 25 (10-90)

               0207 26 (10-20-30-50-60-70-80-99)

               0207 27 (10-20-30-50-60-70-80-99)

               0207 32 (15-19-51-59-90)

               0207 33 (11-19-59-90)

               0207 35 (11-15-21-23-25-31-41-51-53-61-63-71-79-99)

               0207 36 (11-15-21-23-31-41-51-53-61-63-79-90)

               0210 99 (39)

               1602 31 (11-19-30-90)

               1602 32 (11-19-30-90)

               1602 39 (21)

               3)В графиците на ЕС за премахване на митата в приложение I-A към глава 1 от дял IV на Споразумението, за тарифна линия 0207 12 (10-90) по КН за 2008 г., текстът в четвъртата колона „Поетапна категория“ се заменя с „50 000 тона/година, изразено като нетно тегло + 18 400 тона/година, изразено като нетно тегло, с постепенно увеличаване от 800 тона/година, изразено като нетно тегло, през 2020 г. и през 2021 г. + 20 000 тона/година, изразено като нетно тегло“.

               4)За останалата част от календарната година, в която настоящото споразумение влиза в сила, допълнителното количество от 50 000 тона, което се добавя към съществуващата квота за месо от домашни птици и продукти от такова месо, се изчислява пропорционално.

               5)Митото за най-облагодетелствана нация от 100,8 EUR/100 kg/net, установено за тарифни линии 0207 13 70 и 0207 14 70 в графиците на ЕС за премахване на митата в приложение I-A към глава 1 от дял IV на Споразумението, се прилагат за вноса, който превишава посочената в точка 1 агрегирана тарифна квота за месо от домашни птици и продукти от такова месо.

               Настоящото споразумение влиза в сила на първия ден от месеца след датата на последно полученото от депозитаря уведомление относно разменените между страните инструменти за одобрение или ратификация.

               Временното прилагане на настоящото споразумение започва от първия ден на месеца след датата, на която депозитарят получи следното:

               –уведомлението от страна на Съюза относно приключването на необходимите за тази цел процедури; и

               –уведомлението от страна на Украйна относно приключването на ратифицирането в съответствие с нейните процедури и приложимо законодателство,

               като важи датата на по-късно полученото от двете уведомления.“.

               Имам честта да потвърдя, че Украйна е съгласна със съдържанието на това писмо.

               Моля приемете, уважаеми господине/уважаема госпожо, моите най-дълбоки почитания.

               Съставено в Киев,

               За Украйна,